text: Dansk musik bliver hyldet: Se arrangementerne i din kommune 
  30 oktober 2018 kl. 15.35
  I hele uge 44 er det spil Dansk Ugen. Nedenfor kan du se, hvilke arrangementer der er, der hvor du bor.
  Vi skal fejre den danske musik. Hylde og udbrede den. Det er formålet med Spil Dansk Ugen. Genren og sproget er uden betydning, så længe musikken er produceret og skabt af danske musikere, komponister og sangskrivere.
  I hele uge 44 hyldes musikken med over 1000 forskellige arrangementer i hele Danmark. Herunder kan du se, hvad der sker i din kommune.
  Spil Dansk Dagen på Aabenraa Bibliotek
  Torsdag spiller elever fra Musikskolen Aabenraa klassisk og rytmisk musik på Aabenraa Bibliotek.
  Se mere her: Aabenraa Kommune
  Spil Dansk Aften i Vestermarkskirken
  Ronnie Olesen besøger torsdag kirken, hvor han vil spille sine egne sange og lede i en omgang fællessang.
  Se mere her: Billund Kommune
  Du hørte dem først her – Koncert på Huset
  TING spiller koncert på Huset torsdag den 1. november. Bandet blev stiftet i 2013 på Vardeegnens Efterskole og har siden drømt om at leve af musikken.
  Se flere arrangementer her: Esbjerg Kommune
  Mad, musik og fællessang
  På torsdag er der fællesspisning og -sang i Rindby Forsamlingshus.
  Se flere arrangementer her: Fanø Kommune
  I kor med alle engle – ny kantate af Jakob Lorentzen og Lisbeth Smedegaard Andersen
  Søndag ved musikgudstjenesten i Trinitatis Kirke i Fredericia opføres Jakob Lorentzen og Lisbeth Smedgaards Andersens helt ny Allehelgenskantate.
  Se flere arrangementer her: Fredericia Kommune
  Sax’nbone Duo på Haderslev Bibliotek
  Onsdag den 31. oktober underholder Hanne Rømer og Marion Weiss Svanberg. De spiller saxofon og trombone og vil spille en masse forskelligt musik, blandt andet pop, jazz og klassisk musik.
  Se mere her: Haderslev Kommune
  Sangaften
  Torsdag den 1. november synger Juelsminde Kirkekor en række danske sange. Bagefter er det muligt at foreslå sange fra Højskolesangbogen. Arrangementet finder sted på Hellebjerg Idrætsefterskole.
  Se mere her: Hedensted Kommune
  Musik i maskinhallen
  Onsdag den 31. oktober vil musikere spille danske viser og sange i maskinhallen på Danmarks Industrimuseum. Der er også mulighed for fællessang, som kan blive akkompagneret af blandt andet harmonika, klarinet og sav.
  Se flere arrangementer her: Horsens Kommune
  Nicolai Synger
  Nicolai Kultur inviterer til sang og musik torsdag den 1. november. Aftenens vært er Jakob Bonderup, forstander for Engelsholm Højskole. Til Nicolai Synger vil Jakob Bonderup udvælge en række sange fra Højskolesangbogen. De sange vil han fortælle om, og bagefter skal de synges.
  Se flere arrangementer her: Kolding Kommune
  Vejen til Grand Prix – Emmelie de Forest
  Torsdag den 1. november besøger grand prix-vinder Emmelie de Forest A. P. Møller Skolen. Hun vil synge vindersagen Only Teardrops og fortælle om sine oplevelser.
  Se flere arrangementer her: Sydslesvig
  Der er ingen arrangementer i Sønderborg Kommune ifølge Spil Dansks kalender.
  Artist Lounge med Jake Green 
  Intim solokoncert og artist-talk med Jake Green torsdag den 1. november. Der indgår både musik og fortællinger fra artistens liv. Arrangementet finder sted på Hagges Musik Pub.
  Se flere arrangementer her: Tønder Kommune
  Musikalsk Fredagsbar – syng med på danske hits
  Fredag den 2. november er der fredagsbar på Ølgod Bryghus. Her skal der synges gamle hits fra populære danske sangskrivere sammen med NC, som tager sin guitar med.
  Se flere arrangementer her: Varde Kommune
  Peter Wallin på Vejen Friskole 
  Komponist og musiker Peter Wallin gæster Vejen Friskole for at give børn og voksne en uforglemmelig musikoplevelse. Arrangementet finder sted på Vejen Friskole fredag den 2. november.
  Se flere arrangementer her: Vejen Kommune
  Locumskoncerter 
  Locumskoncerter er Vejles alternative byvandring, der fører gæsterne til koncerter på usædvanlige steder, kunstoverraskelser samt mad og drikke to go. I år har arrangørerne valgt tre steder omkring Vejle Havn som ramme om hver sin musikalske oplevelse. Arrangementer finder sted onsdag den 31. oktober.
  Se flere arrangementer her: Vejle Kommune
  SPIL DANSK UGEN
  Spil Dansk Ugen er årets store fest for dansk musik og musikliv, og der er arrangementer 29. oktober – 4. novemberKunstnere og arrangører er en blanding af professionelle, amatører, frivillige og lokale ildsjæleSpil Dansk-foreningens ejerkreds består af Dansk Musiker Forbund, Dansk Artist Forbund, Musikforlæggerne, Koda og Danske Populær AutorerLæs mere om Spil Dansk, syng med i Danmarks Fællessang og tjek kalenderen på spildansk.dk Kilde: Spil Dansk Ugen
  
  